Mariagerfjord Kommune er den eneste nordjyske kommune, hvor varslet ikke gælder.

På DMI’s Danmarkskort er stort set hele Nordjylland farvet gult. Det betyder, at Dansk Meteorologisk Institut (DMI) varsler om, at der kan komme voldsomt vejr til Nordjylland de kommende dage – en såkaldt kategori et varsel, som af den mindst voldsomme af DMI’s tre kategorier. Konkret drejer varslet sig om en kraftig vind, som fredag aften vil ramme stort set hele Nordjylland, hvor der også kan komme vindstød af stormstyrke. TV2 Vejret skriver, at ved Vestkysten vil man allerede fredag eftermiddag få stormstød, og til aften tiltager vindstødene til stærk storm. De kraftige vindstød vil være hyppigst ved kysterne, men vil også trænge ind over landområder. Kan rive tagsten ned Når DMI varsler om de kraftige vindstød og det voldsomme vejr, så er det fordi, at vindstød af stormstyrke kan rive tagsten ned eller ødelægge lette tage på eksempelvis carporte og derfor potentielt gøre det farligt at være ude i vejret. Der kan frem til lørdag morgen endnu optræde stormstød ved Jammerbugten.